
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL FIZINIŲ ASMENŲ LANKYMOSI APRIBOJIMO

2021 m. lapkričio   d. Nr. AT -
Šakiai

Vadovaudamasis Lietuvos Respublikso vietos savivaldos įstatymo 29 straipsnio 8 dalies 2 punktu, Lietuvos Respublikos miškų įstatymo 8 straipsnio 2 dalimi, Laukinių gyvūnų naudojimo taisyklių, patvirtintų Lietuvos Respublikos aplinkos ministro ir Valstybinės maisto ir veterinarijos tarnybos direktoriaus 2011 m. birželio 30 d. įsakymu Nr. D1-533/B1-310 „Dėl Laukinių gyvūnų naudojimo taisyklių patvirtinimo“, 13 punktu, Lankymosi miške taisyklių, patvirtintų Lietuvos Respublikos aplinkos ministro 2013 m. lapkričio 15 d. įsakymu Nr. D1-849 „Dėl lankymosi miške taisyklių patvirtinimo“, 8 ir 9 punktais ir atsižvelgdamas į piliečio A. B. 2021 m. spalio 26 d. prašymą:
1. A p r i b o j u fizinių asmenų lankymąsi piliečio A. B. panaudos teise valdomame 10,8030 ha miškų ūkio paskirties žemės sklypo (unikalus Nr. 4400-5184-4502, kadastrinis nr. 8484/0003:264 Sudargo k.v.) 2,2 ha miško žemės dalyje, esančiame Keršiškių k., Sudargo sen., Šakių rajono savivaldybėje. 
2. Į p a r e i g o j u, įrengus aptvarą (voljerą), jo valdytojui ar naudotojui teisės aktų nustatyta tvarka įrengti informacinius ženklus dėl apriboto fizinių asmenų lankymosi 1 punkte nurodytoje teritorijoje.
3. N u r o d a u Bendrųjų reikalų skyriui šį įsakymą paskelbti Teisės aktų registre ir Savivaldybės interneto svetainėje www.sakiai.lt.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

